शार्ट-सर्किट से घर में लगी आग, क्षेत्रवासियों ने बुझाई
बुरहानपुर | बैरी मैदान क्षेत्र में शुक्रवार शाम करीब 7.30 बजे गुलाम मोइनउद्दीन के घर में शार्ट-सर्किट से एक मकान में आग लग गई। आसपास के लोगों ने करीब आधे घंटे तक पानी डालकर आग बुझाई।
घर के सभी सदस्य बाजार में खरीदारी करने के लिए गए थे। एक बालिका मौजूद थी। वह भी दरवाजा बंद करके बाहर बैठी थी। बिजली आने के बाद घर से लोगों ने धुआं उठता देखा। तुरंत दरवाजा खुलवाया। आग भभक रही थी। शोर मचाने पर लोग जमा हो गए। पानी डालकर आग बुझाई। लोगों ने बताया सुबह से वोल्टेज कम ज्यादा हो रहा था। बिजली बंद, चालू हो रही थी। इस कारण शार्ट-सर्किट हुआ। आग से घर में रखा सामान जल गया।
hin_Deva hin_Deva hin_Deva